b'\n_START_ARTICLE_\nPragaras\n_START_PARAGRAPH_\nPragaras\xc2\xa0\xe2\x80\x93 kan\xc4\x8dios ir skausmo vieta, \xc4\xaf kuri\xc4\x85 po mirties turin\xc4\x8dios patekti nusid\xc4\x97j\xc4\x97li\xc5\xb3 sielos. Fig\xc5\xabruoja daugelyje tik\xc4\x97jim\xc5\xb3._NEWLINE_Literat\xc5\xabroje ir mene pragaras neretai vaizduojamas su dervos katilais ir kitokiais kankinimo atributais._NEWLINE_Aprei\xc5\xa1kimo Jonui knygoje pamin\xc4\x97tas e\xc5\xbeeras degantis ugnimi ir siera, ta\xc4\x8diau jo neder\xc4\x97t\xc5\xb3 painioti su vieta, \xc4\xaf kuri\xc4\x85, krik\xc5\xa1\xc4\x8dioni\xc5\xb3 manymu, po mirties patenka nusid\xc4\x97j\xc4\x97liai. Teologiniu po\xc5\xbei\xc5\xabriu, pragaras ir Abraomo prieglobstis yra laikinos vietos, kur numirusieji laukia paskutinio teismo. Po jo, teisieji gyvens Naujojoje \xc5\xbdem\xc4\x97je, nusid\xc4\x97j\xc4\x97liai\xc2\xa0\xe2\x80\x93 ugnies e\xc5\xbeere. Pragare, pasak legend\xc5\xb3, gyvena raudoni, raguoti velniai. Vietoje j\xc5\xb3 p\xc4\x97d\xc5\xb3\xc2\xa0\xe2\x80\x93 o\xc5\xbekos kanopos, rankose jie ne\xc5\xa1asi \xc5\xa1akes. J\xc5\xb3 vadovas, vadas - ypa\xc4\x8d didelis velnias, Liuciferis.\n_START_SECTION_\n\xc5\xbdod\xc5\xbeio kilm\xc4\x97\n_START_PARAGRAPH_\n\xc5\xbdodis \xe2\x80\x9epragaras\xe2\x80\x9c kil\xc4\x99s nuo \xc5\xbeod\xc5\xbeio pragerti  (\xe2\x80\x9esugerti, \xc4\xafsiurbti\xe2\x80\x9c; plg. \xe2\x80\x9epraraja\xe2\x80\x9c kilusi nuo \xc5\xbeod\xc5\xbeio praryti).'